b'\n_START_ARTICLE_\nLegenda izgubljenih\n_START_SECTION_\nVsebina\n_START_PARAGRAPH_\nV Timbuktu prispe bogata\xc5\xa1 Paul Bonnard (igra ga Rossano Brazzi), ki za svoj izlet v Saharo najame izku\xc5\xa1enega pu\xc5\xa1\xc4\x8davskega vodi\xc4\x8da Joeja Januaryja (igra ga John Wayne). Bonnard je povsem obseden s pismom pokojnega o\xc4\x8deta, v katerem je zapisana pot do izgubljenega mesta zakladov. Med pripravo na izlet Joe in Paul v Timbuktuju naletita na pokvarjenega \xc5\xa1erifa Anatoleja Dukasa (igra ga Kurt Kasznar) in tatico dvomljivega slovesa Dito (igra jo Sophia Loren). Medtem ko se Dukasu ne uspe prilepiti na pri\xc5\xa1leka in njegov denar, se Dita dosti bolje odre\xc5\xbee in prebije celo no\xc4\x8d v pogovoru s Paulom. Slednji jo v tem pogovoru tako spreobrne, da postane povsem po\xc5\xa1tena, skoraj nov \xc4\x8dlovek. Joe in Paul se nato kon\xc4\x8dno odpravita na te\xc5\xbeko popotovanje v srce pu\xc5\xa1\xc4\x8dave, kjer naletita na hordo Tuaregov. Slednje je Dita uporabila, da je dosegla pu\xc5\xa1\xc4\x8davska popotnika, saj se jima \xc5\xbeeli pridru\xc5\xbeiti. Kljub Joejevem hudem neodobravanju ji to Paul odobri in potovanje se odtlej nadaljuje v troje._NEWLINE_Tik preden jim zmanjka vode, naletijo na starodavno mesto in izvir vode. V tem mestu odkrijejo tri okostnjake, eno \xc5\xbeensko in dva mo\xc5\xa1ka. Kmalu postane jasno, da je Paulov o\xc4\x8de svojo \xc5\xbeensko na\xc5\xa1el v objemu vodi\xc4\x8da in ju ubil ter nato \xc5\xa1e sebe. Trojica pride tudi do spoznanja, da v mestu ni nikakr\xc5\xa1nega zaklada. Paulovo dojemanje sveta se s to najdbo v trenutku poru\xc5\xa1i in nenadoma za\xc4\x8dne izgubljati stik z resni\xc4\x8dnostjo, delno tudi pod vplivom alkohola._NEWLINE_Razo\xc4\x8daranje glede zaklada se nenadoma stali, saj Joe razre\xc5\xa1i \xc5\xa1ifro v pismu Paulovega o\xc4\x8deta in trojico privede do najdi\xc5\xa1\xc4\x8da zaklada, natan\xc4\x8dneje skrinje zlatnikov. Paul nato povsem znori in za\xc4\x8dne zapeljevati Dito. Ko ga ona zavrne, pobesni in izgine stran. Joe in Dita \xc5\xa1ele naslednje jutro ugotovita, da jo je Paul pobrisal in da je vzel vse osle, vse zaloge in ves zaklad. Joeju in Diti tako ne preostane drugega, kot da za\xc4\x8dneta pe\xc5\xa1a\xc4\x8diti skozi pu\xc5\xa1\xc4\x8davo._NEWLINE_Ko Paula kon\xc4\x8dno ujameta, se vname prepir in Paul v pretepu izgubi zavest. Ko se iz nezavesti zbudi, odkrije Joeja in Dito med iskanjem vode in ju napade z no\xc5\xbeem. Diti tako ne preostane drugega, kot da uporabi pi\xc5\xa1tolo in Paula ve\xc4\x8dkrat ustreli v trebuh ter ga s tem smrtno rani. S Paulovo smrtjo se napetosti nehajo in med Joejem in Dito se pri\xc4\x8dne rojevati romanti\xc4\x8dna ljubezen. Njun odnos skrha edino dejstvo, da sta \xc5\xa1e vedno sredi pu\xc5\xa1\xc4\x8dave in brez pravih zalog. Te\xc5\xbeavo hitro odpravita, saj mimo pride nomadska karavana na kamelah in ju pobere s poti. Joe in Dita sta re\xc5\xa1ena in se vrneta nazaj v Timbuktu.'